open-index/open-wikipedia-markdown huggingface dataset:
Jisr al-Shughur

**Jisr al-Shughur** on kaupunki Syyrian pohjoisosassa Idlibin maakunnassa. Sen asukasluku oli vuoden 2004 väestönlaskennan mukaan 39&nbsp;917. Syyrian sisällissodan sytyttyä islamistitaistelijat ovat hallinneet kaupunkia vuodesta 2015.

## Maantiede

Jisr al-Shughur sijaitsee Pohjois-Syyriassa Orontesjoen varrella. Ympäröivä seutu on vuoristoista ja hankalakulkuista, mutta kaupunki on ollut tärkeä joenylityspaikka.

## Historia
Historiallisesti nykyisen kaupungin kohta on ollut strategisesti tärkeä ylityskohta Orontesin varrella ja kulkureitti Syyrian rannikolta kohti sisämaata. Joskus nykyisen paikan on esitetty olevan Ptolemaioksen mainitsema *Seleucia ad Belum*, tai mahdollisesti Antoniuksen Itineraarissa esiintyvä paikka *Niaccuba*. Arabimaantieteilijät ovat liittäneet paikan tai tarkemmin joen siellä ylittämän sillan nimeen *Kashfahan*, jolla käytiin taisteluita roistiretkeläisten vastaan. Varmuutta ei kuitenkaan ole, koska paikkaa kuvailtiin vain hyvin ylimalkaisesti. Noin 6 kilometriä kaupungista luoteeseen sijaitsee Antiokan ruhtinaan rakennuttama linna, jonka Saladin valtasi vuonna 1188. Mahdollisesti mamelukkien valtakaudella paikkaa alkoivat käyttää välietappina hadžille Anatoliata kulkevat pyhiinvaeltajat. Viereinen linna toimi hallinnollisena keskuksena, mutta menetti lopulta strategisen merkityksensä, jolloin kaupunki siirtyi linnalta joen ylittäneen sillan viereen. Osmanien valtakunnan kaudella oli karavaaniseralji ja moskeija.

Sittemmin itsenäisessä Syyriassa kaupunki tuli tunnetuksi hallinnon vastaisesta liikehdinnästään. Esimerkiksi maaliskuussa 1980 150–200 paikallista kuoli mielenosoituksista käyntiin lähteneissä yhteenotossa turvallisuusjoukkojen kanssa. Syyrian sisällissodan sytyttyä vuonna 2011 kaupunki oli jonkin aikaa suurin hallituksen joukkojen käsissä ollut kaupunki Idlibin maakunnassa. Islamistiset ryhmittymät, kuten al-Nusra, valtasivat sen huhtikuussa 2015.

## Väestö
Jisr al-Shughurin asukasluku oli vuoden 2004 väestönlaskennan mukaan 39&nbsp;917. Sen asukkaat ovat pääasiassa konservatiivisia sunnimuslimeja.

## Lähteet
Uinti kesäolympialaisissa 2020 – miesten 100 metrin selkäuinti

**Miesten 100 metrin selkäuinnissa [[Kesäolympialaiset 2020|Tokion kesäolympialaisissa 2020]]** kilpaillaan 25.–27. heinäkuuta 2021 Tokyo Aquatics Centressä. 

## Karsintarajan rikkoneet urheilijat

Tapahtumaan voi osallistua sellaiset urheilijat, jotka ovat rikkoneet ns. A-rajan eli olympialaisten karsintarajan. Samasta maasta saa osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ole täyttynyt A-rajan rikkoneista uimareista, voi olympialaisiin päästä B-rajan, eli olympialaisten valintarajan, rikkoneet urheilijat. FINA kutsuu nämä urheilijat olympialaisiin.

## Aikataulu
Ajat ovat Japanin aikaa (UTC+9).

## Tulokset

### Alkuerät

### Välierät

### Loppukilpailu

## Lähteet
Cynric

**Cynric** (k. 560) oli Wessexin kuningas 534–560. Joidenkin lähteiden mukaan hän hallitsi Wessexiä myös vuosina 519–534 yhdessä isoisänsä tai isänsä Cerdicin kanssa. Tuon aikakauden huomattavimpia tapahtumia oli Mons Badonicuksen taistelu noin vuonna 520, jossa roomalais-kelttiläiset joukot löivät anglosaksit. Cynricin on kuitenkin väitetty lyöneen britit ainakin Searobyrgin taistelussa 552. Cynriciä seurasi valtaistuimella hänen poikansa Ceawlin.

## Lähteet
Devi (täsmennyssivu)

**Devi** voi tarkoittaa seuraavia:

* Devi, hindujen jumalatar
* Nanda Devi, vuori Himalajalla Intiassa
* Devi, sukunimenä:
** Annapurna Devi (1927–2018), intialainen surnaharinsoittaja
** Bidhya Devi Bhandari (s. 1961), Nepalin presidentti
** Buppha Devi (1943–2019), Kambodžan prinsessa, tanssija ja poliitikko
** Mahasweta Devi (1926–2016), intialainen kirjailija ja aktivisti
** Phoolan Devi (1963–2001), intialainen poliitikko ja naisoikeusaktivisti
** Rabri Devi (s. 1959), intialainen poliitikko
** Savita Devi (1940–2019), intialainen laulaja
** Savitri Devi, oik. *Maximiani Portasi* (1905–1982), ranskalainen kirjailija
** Shakuntala Devi (1929–2013), intialainen matemaatikko, kirjailija ja päässälaskija
** Shanti Devi (1926–1987), intialainen nainen, joka väitti muistavansa asioita edellisestä elämästään
** Shri Mataji Nirmala Devi, *Nirmala Srivastava* (1923–2011), intialainen sahaja-joogan kehittäjä
** Siddheshwari Devi (1908–1977), intialainen laulaja.
Uinti kesäolympialaisissa 2020 – miesten 200 metrin rintauinti

**Miesten 200 metrin rintauinnissa [[Kesäolympialaiset 2020|Tokion kesäolympialaisissa 2020]]** kilpailtiin 27.–29. heinäkuuta 2021 Tokyo Aquatics Centressä. 

## Karsintarajan rikkoneet urheilijat

Tapahtumaan saivat osallistua urheilijat, jotka rikkoivat ns. A-rajan eli olympialaisten karsintarajan. Samasta maasta sai osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ollut täyttynyt A-rajan rikkoneista uimareista, oli olympialaisiin mahdollista päästä B-rajan, eli olympialaisten valintarajan, rikkomalla. FINA kutsui nämä urheilijat olympialaisiin.

## Aikataulu
Ajat ovat Japanin aikaa (UTC+9).

## Tulokset
### Alkuerät
Välieriin eteni eräjaosta riippumatta 16 alkuerien ajoiltaan parasta uimaria. 

### Välierät
Loppukilpailuun eteni eräjaosta riippumatta kahdeksan välierien ajoiltaan parasta uimaria. 

### Loppukilpailu

## Lähteet
Tensorisuoritin

**Tensorisuoritin** (, TPU) on Googlen kehittämä apusuoritin, joka on suunnattu koneoppimiseen. Google ilmoitti suorittimesta vuonna 2016. TPU on ASIC-piiri, joka on sovitettu TensorFlow-neuroverkkoohjelmiston suorittamiseen. Toisen sukupolven TPU-piiristä kerrottiin vuonna 2017. Kolmannen sukupolven TPU-piiristä kerrottiin toukokuussa 2018.

Suorittimessa on karsittu laskennallista tarkkuutta, jonka johdosta operaatiot tarvitsevat vähemmän transistoreja. Googlen mukaan TPU-piiri mahdollistaa kertaluokkaa paremman suorituskyvyn per watti kuin standardit ratkaisut. Sovelluskohteeseen erikoistuneella piirillä on Googlen mukaan mahdollista saada suorituskyky, joka vastaa kolmen sukupolven hyppäystä yleiskäyttöisissä suorittimissa.

Ensimmäisen sukupolven TPU-suoritin ei käytä liukulukuoperaatioita lainkaan vaan tekee sen 8-bittisillä kokonaisluvuilla.

## Käyttökohteet ja suorituskyky
Suorittimien käytöllä on mahdollista hakea Street View -tietokannan tekstejä nopeasti.

Ensimmäisen sukupolven TPU-suorittimilla saavutettiin tarkoituksenmukaisilla kuormituksilla 15&ndash;30 kertaa nopeammin ja 30&ndash;80 pienemmällä virrankäytöllä kuin aiemmilla. TPU-suorittimia käytetään muun muassa hakutuloksiin ja AlphaGo- ohjelmistoon.

Aiemmilla ratkaisuilla on tarvittu viikkoja ja tuhansia dollareita kuvantunnistusmallin kouluttamiseen, jonka Google voi nyt tehdä muutamassa tunnissa ja alle 50 dollarilla joissakin tapauksissa.

## Vaikutus

Googlen julkaisun jälkeen tekoälyyn ja koneoppimiseen suunnattujen suorittimien kehitys on synnyttänyt useita uusia yrityksiä lyhyessä ajassa sekä useat olemassa olevat yritykset ovat aloittaneet omien ratkaisujensa kehittämisen.
Syynä uudelle kehitykselle mainitaan olemassa olevien vakiintuneiden yleiskäyttöisien arkkitehtuurien tarpeeton monimutkaisuus erikoistuneeseen tehtävään. Vakiintuneet suoritinarkkitehtuurit ja myös grafiikkasuorittimet ovat tarpeettoman monimutkaisia kun on tarpeen havaita kaavoja tarkan luvun sijaan: yhden numeron tarkkuus on riittävä.
Kehitykseen liittyy läheisesti myös tarve laite-IO:n ja väyläteknologian tehokkuuden parantamiseen.

Vastaavat kilpailevat piirit ovat usein suunnattuja tiettyyn sovelluskohteeseen kuten visuaaliseen tunnistamiseen. Useat yritykset kehittävät vastaavia piirejä vain omaan käyttöönsä ja omaan tarkoitukseensa.

## Katso myös
* Tekoälytietokone

## Lähteet
Ryū ga Gotoku Studio

**Ryū ga Gotoku Studio** () on Segan sisäinen videopelien kehittäjästudio. Studio on lähtöisin Segan CS1 -osastosta.

Masayoshi Yokoyaman mukaan studio ei ole organisoitu yhtiönä vaan ”konseptina” tai ”tuotantotiiminä”.

## Henkilöt

Toshihiro Nagoshi oli tunnettu henkilö studiossa, joka päätti perustaa Nagoshi Studion. Samalla studiosta lähtivät Daisuke Sato ja Kazuki Hosokawa. Muita julkisuudessa merkittävästi esillä oleviin henkilöihin kuuluvat *Yakuza*-sarjan ohjaaja Ryosuke Horii ja *Yakuza*-sarjan tuottaja Hiroyuki Sakamoto. Masayoshi Yokoyama toimii studion johtajana ja tuottajana. Takayuki Sorimachi on animaatio-ohjaaja, Daisuke Fukagawa vastaa visuaalisesta suunnittelusta, Yutaka Ito vastaa tekniikasta ja Nobuaki Mitake on *Yakuza*-sarjan taiteen ohjaaja.

## Historia
Studion tunnettuja pelejä ovat *[[Like a Dragon]]*-sarjan pelit vuonna 2012 julkaistusta *[[Yakuza 5|Yakuza 5:stä]]* alkaen. Studio sai alkunsa *in* kehityksen jälkeen. Ensimmäinen peli, joka käytti studion logoa oli Japanissa helmikuussa 2012 julkaistu *[[Binary Domain]]*.

## Kehitetyt pelit
* *[[Like a Dragon]]*-pelisarja (2012–), japaninkielinen nimi *Ryū ga Gotoku*, länsimaissa osat tunnettu vuoteen 2022 nimellä *Yakuza*
* *[[Super Monkey Ball]]* -pelisarja (2019–)
* *[[Judgment]]*
* *[[Lost Judgment]]*
* *[[Binary Domain]]*
* *[[Fist of the North Star: Lost Paradise]]*

## Lähteet

## Aiheesta muualla
* Profiili MobyGamesissä
Blake Lizotte

**Blake Lizotte** (s. 13. joulukuuta 1997 Lindstrom, Minnesota, Yhdysvallat) on yhdysvaltalainen jääkiekkoilija, joka pelaa Pittsburgh Penguinsissa. Lizotte on pelipaikaltaan keskushyökkääjä.

HHeinäkuussa 2024 Lizotte teki vapaana agenttina Pittsburgh Penguinsin kanssa kaksivuotisen ja yhteensä 3,7 miljoonan dollarin arvoisen sopimuksen.

## Lähteet
James Bullough Lansing

**James Bullough Lansing** (14. tammikuuta 1902 – 24. syyskuuta 1949) oli yhdysvaltalainen äänisuunnittelija ja kaiuttimien suunnittelija. Lansing perusti JBL-kaiutinmerkin vuonna 1946.
Samsung Galaxy Mega 2

**Samsung Galaxy Mega 2** on Samsung Electronicsin vuonna 2014 julkaisema älypuhelin, joka on Samsung Galaxy Megan seuraaja. Puhelimessa on julkaisuaikana yksi suurimmista näytöistä: siinä on kuuden tuuman IPS LCD-näyttö, jonka tarkkuus on 720 × 1 280 pikseliä. Tallennustilaa eli flash-muistia on 16 gigatavua, jota voi laajentaa microSDXC-kortilla. Keskusmuistia on 1,5 gigatavua. Siinä on irrotettava 2 800 milliampeeritunnin Li-Ion-akku ja FM-radio. Kameroita siinä on kaksi: taka- ja etukamera. Takakamerassa on kahdeksan megapikseliä ja etukamerassa hieman yli kaksi megapikseliä.

## Lähteet
Ha Yeon-soo

**Ha Yeon-soo** (Hangul: ; s. ), syntymänimeltään Yoo Yeon-soo (Hangul: ) on eteläkorealainen näyttelijä. Hän on tunnettu elokuvasta *Very Ordinary Couple* ja musiikkidraamasta *Monstar*.

## Lähteet

## Aiheesta muualla

*Ha Yeon-soo Twitterissä
*Ha Yeon-soo Instagramissa
*Ha Yeon-soo Facebookissa
Trevor Moore

**Trevor Moore** (s. 31. maaliskuuta 1995 Thousand Oaks, California, Yhdysvallat) on yhdysvaltalainen jääkiekkoilija, joka pelaa Los Angeles Kingsissä. Moore on pelipaikaltaan laitahyökkääjä. Heinäkuussa 2021 Moore teki Kingsin kanssa kaksivuotisen ja yhteensä 3,75 miljoonan dollarin arvoisen jatkosopimuksen. Joulukuussa 2022 Moore teki Kingsin kanssa viisivuotisen ja yhteensä 21 miljoonan dollarin arvoisen jatkosopimuksen.

## Lähteet
Etelä-Savon maakuntaliitto

**Etelä-Savon maakuntaliitto** on yksi Suomen kahdeksastatoista maakunnan liitosta. Hallinnollisesti se on lakisääteinen, maakunnan kuntien muodostama kuntayhtymä, joka aluekehitysviranomaisena vastaa Etelä-Savon yleisestä kehittämisestä. 

Etelä-Savon maakuntaliiton toiminnasta ja taloudesta päättää jäsenkuntien valitsema Etelä-Savon maakuntavaltuusto. Liiton operatiivista toimintaa johtaa maakuntajohtaja Heini Utunen. Maakuntaliiton päätoimipiste (virastorakennus) sijaitsee Mikkelissä. 

## Lähteet

## Aiheesta muualla
* Etelä-Savo ennakoi (esavoennakoi.fi)
* Etelä-Savo – puhtaasti paras - Jäsenkunnat  (esavo.fi)
Jesse Markin

**Jesse Markin** (s. 1985) on suomalainen liberialaissyntyinen räppäri ja laulaja. Hän julkaisi debyyttialbuminsa *[[Folk (albumi)|Folk]]* toukokuussa 2019 ja toisen albuminsa *Noir* kesäkuussa 2021. Ennen soolouraansa Markin kuului The Megaphone State -duoon. Hänen äidinkielensä ovat suomi ja englanti.

Markin palkittiin Emma-gaalassa 2020 vuoden tulokkaana sekä kriitikoiden valintana. Markin sai vuoden 2020 Teosto-palkinnon esikoisalbumistaan *Folk* tuottajansa Totte Rautiaisen kanssa. 

## Ura
Markin syntyi Liberiassa ja muutti kuusivuotiaana isänsä kotimaasta Ghanasta Suomeen Viljakkalaan. Vuonna 2002 Markin tutustui tuottaja Simo Tuomiseen, jonka kanssa hän perusti myöhemmin hip hop -yhtye The Megaphone Staten. Kaksikko teki musiikkia yhdessä yli kymmenen vuotta ja julkaisi kolme levyä.

Markinin debyyttijulkaisu sooloartistina oli toukokuussa 2018 julkaistu tuplasingle, joka sisälsi kappaleet ”Blood” ja ”Will Shoot”. Julkaisu sai hyvän vastaanoton, ja ”Blood”-kappaleen musiikkivideo palkittiin myöhemmin syksyllä myös parhaasta kuvauksesta Oulun musiikkivideofestivaaleilla. Soundi valitsi Jesse Markinin vuoden tulokkaaksi marraskuussa 2018. Soolourallaan Markin on laajentanut ilmaisuaan räppäämisestä myös laulamiseen.

Markinin debyyttialbumi *[[Folk (albumi)|Folk]]* julkaistiin toukokuussa 2019. Markin sai albumista kaksi Emma-palkintoa (vuoden tulokas ja kriitikoiden valinta), minkä lisäksi Markin ja tuottaja Totte Rautiainen palkittiin *Folkin* sävellyksistä ja sanoituksista 25&nbsp;000 euron Teosto-palkinnolla. Lisäksi Markin sai Femmagaalassa vuoden 2019 merkittävimmän artistin palkinnon. Femmagaala on perustettu vaihtoehdoksi Emma-gaalalle ja onkin harvinaista, että artisti saa samasta levystä palkinnon sekä Emma- että Femmagaalassa.

Syksyllä 2020 Markin osallistui *[[Tanssii tähtien kanssa]]* -ohjelmaan, jossa hän sijoittui seitsemänneksi.

Markin osallistui kappaleella ”Glow” vuoden 2024 Uuden Musiikin Kilpailuun. Hän ilmoitti, ettei aio osallistua Eurovision Laulukilpailuun, jos Israel on mukana. Myöhemmin EBU ilmoitti, että Israel osallistuisi kilpailuun.

Lokakuussa 2024 mediat uutisoivat Markinin olevan epäilty lapsen törkeään pahoinpitelyyn liittyen. Markinin lisäksi lapsen äiti on epäiltynä törkeästä pahoinpitelystä. Molemmat epäillyt pidätettiin tutkinnan aikana, mutta heitä ei vangittu. Vanhemmat kiistivät ravistelleensa lastaan ja hankkivat kantaansa tukevia asiantuntijalausuntoja. Syyttäjä päätti molempien vanhempien osalta olla viemättä asiaa oikeuteen, koska lääketieteelliset lausunnot olivat täysin vastakkaisia, eikä poliisin esitutkinnassa löytynyt muutakaan näyttöä vanhempien rikollisesta menettelystä.

## Diskografia

### Studioalbumit

* Folk (2019)
* Noir (2021)
* Pump (2024)

### Singlet & EP:t

* Blood (2018)
* Treat (2018)
* Treat (Roberto Rodriguez Remix) (2018)
* Treat (Sunday Version) (2018)
* Jericho (2019)
* Hope (2019)
* Stars in Your Eyes (Remixes) (2020)
* Hemostasis (EP, 2021)
* Panic (2023)
* Glow (2024)
* Kingdom (2024)
* For Your Patience (2024)

## Lähteet
Ella ja kaverit liemessä

**Ella ja kaverit liemessä** on Timo Parvelan *[[Ella ja kaverit]]* -lastenkirjasarjaan kuuluva kirja jonka on kuvittanut Mervi Lindman.

Kirjassa Ellan ja kaverien opettajalla on stressi. Opettajan vaimo tekee hänelle superpirtelön jolla on kuitenkin outoja ennakoimattomia vaikutuksia. Kun opettaja juottaa oppilailleen pahanmakuisen pirtelön siitä seuraa outoja sivuvaikutuksia.

## Kirja
* 

## Lähteet
* 

## Aiheesta muualla
* 
*
Johan Gustaf Hammardahl

**Johan Gustaf Hammardahl** (4. syyskuuta 1817 Karlshamn – 5. maaliskuuta 1849 Turku) oli ruotsalaissyntyinen apteekkari ja toimittaja.

Hammardahl oli opiskellut farmaseutiksi Ruotsissa. Hän oli julkaissut siellä talouslehti *Svenska Patriotenia* vuosina 1843–1844 ja osallistunut sanomalehti *[[Svenska Biet]]in* toimittamiseen. Hammardahl siirtyi Suomeen vuonna 1844 ja otti Suomen kansalaisuuden kolme vuotta myöhemmin. Hän työskenteli Turun sunnuntaikoulun opettajana ja julkaisi vuonna 1847 kemian oppikirjan.

Hammardahl toimitti Turussa ilmestynyttä *[[Teknologen]]*-lehteä vuosina 1845–1848. Sen lakattua hän julkaisi N. H. Pinellon kanssa *[[Tidning för Landtbrukare och Näringsidkare]]* -lehteä. Vuosina 1846–1847 Hammardahl toimi myös *[[Åbo Tidningar]]in* avustajana. Vuonna 1848 hänet mainitaan Suomen Talousseuran notaarina.

Hammardahl nimitettiin vuonna 1849 Vaasaan perustetun teknillisen reaalikoulun johtajaksi, mutta hän kuoli vain 31-vuotiaana ennen kuin ehti ottaa tehtävän vastaan.

## Teoksia
* *De första grunderna uti kemien, jemte några korta uppgifter på de allmännast förekommande tekniska beredningar*. Åbo, 1847.
* *Något om bomullskrutet*. Åbo, 1847.

## Lähteet
Ingvor Bondesen

**Ingvor Andreas Nicolai Bondesen** (1844 − 17. maaliskuuta 1911) oli tanskalainen kirjailija ja opettaja. Hän esiintyi ensi kerran kertoelmallaan *Styrismanden og hans brud*. Hänen myöhempi tuotantonsa käsittelee joko historiallisia tai nykyaikaisia talonpojan elämästä otettuja aiheita. Huomattavin hänen teoksistaan on *Skovstrup folk* (1885).

## Lähteet
Dimitrie Bolintineanu

**Dimitrie Bolintineanu** (1826−1872) oli romanialainen runoilija. Hän otti 1840- ja 1850-luvulla osaa kotimaansa valtiolliseen taisteluun ja oli sen tähden kaksi kertaa maanpaossa. Bolintineanu on kirjoittanut suosittuja isänmaallisia runoja, *Elena-*nimisen romaanin, ja hän toimitti vuoden 1848 vallankumouksen jälkeen kansallisdemokraattista lehteä *Poporul suveran*.

## Lähteet

## Aiheesta muualla
August Bondeson

**August Leonard Bondeson** (2. helmikuuta 1854 Vessige, Halland, Ruotsi − 23. syyskuuta 1906 Göteborg, Ruotsi) oli ruotsalainen kirjailija ja lääkäri. Hän sepitti lauluja kotiseutunsa Hallannin murteella ja kirjoitti useita onnistuneita humoristisia kertomuksia.

Bondeson muokkasi kansanperinteen pohjalta satu- ja laulukokoelmia ja humoristisia kansakertomuksia. *Opettaja John Chronschoughin muistelmat* kuuluvat ruotsalaisen huumorin klassikkoihin.

## Suomennetut teokset
* *Smålannin sotilas: kolminäytöksinen kansannäytelmä*; suom. Kauno Mustakallio. Tampere: Isak Julin 1908
* *Opettaja John Chronschoughin muistelmat: Lapsuusajalta ja seminaarivuosilta*, suom. Heikki Laurinmäki. K. J.Gummerus Jyväskylä 1923
* *Opettaja John Chronschoughin muistelmat. Uusi jakso, Hänen ensimmäiset opettajavuotensa* (*Skollärare John Chronschoughs memoarer från hans första lärartid*), suom. Heikki Laurinmäki. K. J.Gummerus Jyväskylä 1924 (Muistelmat ilmestyneet myös yhteisniteenä)

## Lähteet

## Aiheesta muualla
* Bondeson, August Leonard, Nordisk familjebok
Ruggero Bonghi

**Ruggero Bonghi** (1828−1895) oli italialainen kirjailija ja poliitikko. Hän otti osaa vuosien 1847−1849 vallankumousliikkeisiin Napolissa. Hän tuli 1859 professoriksi Paviaan, oli sittemmin vanhan ajan historian professorina Milanossa ja 1870−1877 Roomassa ja toimi samalla sanomalehtimiehenä. Vuonna 1860 hänet valittiin parlamenttiin. Hän oli 1874−1876 opetusministerinä ja toimi innokkaasti Italian opetuslaitoksen uudistamiseksi. Hän oli kolmiliiton vastustaja ja ajoi rauhan asiaa. Hänen teoksiaan ovat esimerkiksi *Arnaido da Brescia* (1878), *Storia di Roma* (3 nid. 1884−1896) ja *Vita di Gesù* (1890).

## Lähteet

## Aiheesta muualla
Säiejuurekkaat

**Säiejuurekkaat** (*Rhodocollybia*) on sienisuku, johon kuuluu 4 Suomessa esiintyvää lajia. Jotkin lajeista ovat ruokasieniä, kuten valkoviirujuurekas. Säiejuurekkaita kasvaa elokuusta jopa alkutalveen saakka.

## Suomessa esiintyvät lajit ja muodot
* Valkoviirujuurekas (*Rhodocollybia butyracea*)
:* Vaaleampi värimuoto Harmaajuurekas (*Rhodocollybia butyracea f. asema*)
* Sappijuurekas (*Rhodocollybia fodiens*)
* Rusotäpläjuurekas (*Rhodocollybia maculata*)
* Kierrejalkajuurekas (*Rhodocollybia prolixa*)

## Lähteet
Tekninen välilasku

**Tekninen välilasku** on tilanne, jossa ilma-alus joutuu keskeyttämään matkansa ja laskeutumaan jollekin sopivalle lentoasemalle lentosuunnitelman vastaisesti.

Teknisen välilaskun syy on yleensä vähäinen, esimerkiksi instrumenttivika mittaristossa. Tilanteesta riippuen myös yhden moottorin menetys voi johtaa tekniseen välilaskuun tai astetta vakampaan hätälaskuun.

Teknisellä välilaskulla voidaan myös tarkoittaa suunniteltua laskeutumista esimerkiksi tankkaamista varten. Tällä laskeutumisella ei kuitenkaan oteta tai jätetä matkustajia. 

Mediassa teknisestä välilaskusta käytetään toisinaan väärin termiä pakkolasku tai hätälasku.
Pohjois-Savon liitto

**Pohjois-Savon liitto** on yksi Suomen kahdeksastatoista maakunnan liitosta. Hallinnollisesti se on lakisääteinen, maakunnan kuntien muodostama kuntayhtymä, joka aluekehitysviranomaisena vastaa Pohjois-Savon yleisestä kehittämisestä. 

Pohjois-Savon liiton toiminnasta ja taloudesta päättää alueen kuntien valitsema Pohjois-Savon maakuntavaltuusto.  Maakuntaliiton päätoimipiste (maakuntatalo) sijaitsee Kuopiossä Sepänkatu 1:ssä. 

Liiton operatiivista toimintaa on vuodesta 2023 lähtien johtanut maakuntajohtaja Tytti Määttä, joka toimi ennen tätä tehtävää Kuhmon kaupunginjohtajana. Pohjois-Savon aiempia maakuntajohtajia olivat Antti Mykkänen (1991–2004), Jussi Huttunen (2005–2016) ja Marko Korhonen (2016–2022).

## Lähteet
New York Design Week

*New York Design Week* eli NYCxDESIGN on vuosittain New Yorkissa järjestettävä designtapahtuma. Se esittelee designia näyttelyiden, installaatioiden, messujen, paneelien, avointen ovien tilaisuuksien, studioiden ja tuote-esittelyjen avulla. Kaikkiin viiteen New Yorkin kaupunginosaan levittäytyvässä tapahtumassa käy vuosittain satoja tuhansia designista kiinnostuneita ihmisiä.

## Historia
Tammikuussa 2019 New Yorkin kaupunki ilmoitti siirtävänsä vastuun tapahtuman järjestelyistä Sandow-nimiselle mediatoimistolle, joka omistaa useita sisustuslehtiä. Monivuotinen sopimus alkoi vuoden 2020 tapahtumasta.

## Lähteet

## Aiheesta muualla
*Verkkosivu
*Elle decor: New York Design Week: Our top 12
*AD magazine: New York Design Week 2019 : ce qu’il ne faut pas manquer
*Galerie magazine: NYCxDESIGN Unveils 2019 Programming, Announces SANDOW as New Operator Beginning in 2020
*The Finnish Cultural Institute in New York: Zero Waste Bistro
*WSJ: New York Design Week Trend: Embroidered Furniture
Rosh Pinna

**Rosh Pinna** () on mošav Israelin Pohjoisella hallintoalueella. Sen asukasluku oli vuoden 2018 lopussa 3&nbsp;120.

## Maantiede

Rosh Pinna sijaitsee Israelin pohjoisosassa Kanaaninvuoren juurella ja Hulanlaakson eteläpuolella. Vuoren rinnettä ylöspäin sijaitsee Safedin kaupunki ja Hatzor HaGlilit.

## Historia

Rosh Pinnan perustivat joukko Safedista saapuneita uskonnollisia juutalaisia vuonna 1878. Alun perin he kutsuivat paikkaa nimellä Gel Oni viereisen Ja'unan arabikylän mukaan. Paikkakuntaan on sittemmin joskus viitattu "Israelin ensimmäisenä kylänä", mutta juutalaisasutus kesti aluksi vain muutamia vuosia. Ensimmäiset asukkaat kohtasivat useita vaikeuksia ja Gel Oni hylättiin vain hieman yli kahden vuoden jälkeen.

Uusia siirtoaisia saapui kuitenkin jo vuonna 1882, tällä kertaa Romaniasta. Paikkakunnalle annettiin uusi nimi Rosh Pinna eli "kulmakivi" viittauksena Psalmien kirjan säkeeseen. He alkoivat viljellä maata kasvattaen esimerkiksi tupakkaa ja silkkitoukkia. Paikalliset kohtasivat edelleen taloudellisia vaikeuksia huolimatta Edmond de Rotchildilta saadusta taloudellisesta tuesta. Arabikapinan aikana paikkakuntaa vastaan hyökättiin useampaan otteeseen. Vuonna 1938 kolme paikallista tuomittiin ja yksi hirtettiin arabien bussia vastaan tehdystä kostoiskusta. Gideon Mer tutki malariaa laboratoriossaan Rosh Pinnassa vuodesta 1929.

Israel itsenäistyi vuonna 1948 ja Rosh Pinnan viereen perustettiin *ma’barah*, eli uusien juutalaisten siirtolaisten väliaikainen asutus. Osa heistä muutti sittemmin viereiseen Hatzor HaGlilitiin tai muualle Israeliin. Oman kunnanvaltuustonsa paikka sai vuonna 1949.

## Talous
Osa paikallisista harjoittaa edelleen maanviljelyä, mutta matkailusta on tullut huomattava elinkeino. Monet paikallisista tarjoavat aamiaismajoitusta eli *zimmerim*.

## Väestö
Rosh Pinnan asukasluku oli vuoden 2018 lopussa 3&nbsp;120. Vuonna 2002 vastaava lukema oli 2&nbsp;210 ja vuonna 1953 1&nbsp;480.

## Lähteet

## Aiheesta muualla
Kfar Truman

**Kfar Truman** () on mošav Israelin Keski-Israelin hallintoalueella. Sen asukasluku oli vuoden 2018 lopussa 901 ja nimensä se on saanut Yhdysvaltojen presidentti Harry S. Trumanin mukaan.

## Maantiede

Kfar Truman sijaitsee Israelin rannikkotasangolla jonkin matkaa Lodin kaupungista kaakkoon.

## Historia
Kfar Truman perustettiin vuonna 1949. Sen ensimmäiset asukkaat olivat juutalaisia siirtolaisia Puolasta. Alun perin paikkaa kutsuttiin nimellä Bnei Harel Israelin asevoimien Harel -divisioonan mukaan, jonka riveissä paikan perustajia oli taistellut. Myöhemmin paikka sai kuitenkin uuden nimen Kfar Truman Yhdysvaltain presidentti Harry S. Trumanin mukaan, jota pidettiin Israelin liittolaisena.

## Väestö
Kfar Trumanin asukasluku oli vuoden 2018 lopussa 901. Vuonna 2002 vastaava lukema oli 483 ja vuonna 1968 251.

## Lähteet
Xiaomi Redmi 7A

**Xiaomi Redmi 7A** on älypuhelin, jonka Xiaomi on valmistanut ja julkaissut toukokuussa 2019.

## Tekniset tiedot
### Kamera
Puhelimessa on yksi 13 megapikselin kamera takana, kun taas edessä on yksi viiden megapikselin kamera.
### Muisti
Flash-muistia eli tallennustilaa puhelimessa on 16/32 gigatavua ja RAM-muistio 2 gigatavua. Tallennustilaa voi halutessaan laajentaa microSDXC-muistikortilla.
### Muuta
Xiaomi Redmi 7A:ssa on 4 000 milliampeeritunnin Li-Po akku, ja se tukee 10 watin latausta. Puhelimessa on 5,45 tuuman näyttö 720 x 1 440 pikselin resoluutiolla ja se tukee kuuttatoista miljoonaa väriä. Prosessorina toimii QUalcomm Snapdragon 439. Puhelimen saa noin sadalla eurolla.

## Lähteet
Kertš-tyyli

**Kertš-tyyli** (*Kertš-keramiikka*) on antiikin kreikkalaisen punakuviokeramiikan tyyli, jolla maalattua keramiikkaa tuotettiin Attikassa 300-luvulla eaa. Se edusti näin attikalaisen keramiikan viimeistä vaihetta. Tyyli on saanut nimensä siitä, että sen päämarkkinat olivat Pantikapaionissa (nykyinen Kertš) ja muualla Mustanmeren pohjoisosien alueella, josta on tehty tyylin tärkeimmät löydöt.

## Historia

Kertš-tyyli kukoisti 350-luvulla eaa. Sen syntyä on selitetty tarpeella saada Ateenassa tuotetulle keramiikalle uusia markkina-alueita sen jälkeen, kun tärkeä entinen markkina-alue Etelä-Italian Suur-Kreikassa oli tullut omavaraiseksi eteläitalialaisen keramiikan synnyn myötä.

Kertš-tyylin keramiikkaa tuotettiin Ateenan ja muun Attikan lisäksi mahdollisesti myös Khalkidikella. Keramiikkaa on löydetty paljon erityisesti haudoista Pantikapaionin ympäristöstä nykyiseltä Krimiltä. Se oli seudun rikkain kaupunki, ja Kertš-tyylin vaasit vaikuttavat olleen siellä eräänlaisia statussymboleja.

### Maalareita

Kertš-tyylin vaasimaalareita olivat muun muassa (suluissa henkilön toiminnan arvioitu ajoitus; katso myös: Luettelo antiikin kreikkalaisista savenvalajista ja vaasimaalareista):

* Amatsoni-maalari (n. 350–325 eaa.)
* Apollonia-ryhmä
* Ateena 1375 -maalari (n. 375–350 eaa.)
* Erotostasia-maalari (n. 340–330 eaa.)
* F.B.-ryhmä
* Filottrano-maalari (n. 350–340 eaa.)
* G-ryhmä
* Helena-maalari (n. 380–370 eaa.)
* Herakles-maalari (n. 380–370 eaa.)

* Hääkulkue-maalari (n. 360 eaa.)
* L.C.-ryhmä
* London E 230 -ryhmä
* Marsyas-maalari
* Otchet-ryhmä
* Pasithea-maalari (n. 380–370 eaa.)
* Pompe-maalari (n. 370–360 eaa.)
* Pourtalès-maalari (n. 370–360 eaa.)
* Toya-maalari (n. 360–350 eaa.)

## Keramiikka

Kertš-tyyliä käyttäneitä vaasien tyyppejä olivat erityisesti krateeri, hydria, pelike, lekanis ja lebes gamikos, joissa oli paljon maalattavaa pintaa. Kertš-tyylissä vaasien koristelussa on usein huomattavan paljon hahmoja, jotka on sijoitettu usein pyramidin muotoon. Yksi hahmoista on usein keskushahmo. Koristelussa on paljon päällemaalauksia erityisesti valkoisella, keltaisella ja kullalla.


Tiedosto:Calyx-krater Athens 1375 Louvre CA153.jpg|Kalykskrateeri. Ateena 1375 -maalari, n. 375–350 eaa.
Tiedosto:Herakles cranes Louvre M50 full.jpg|Pelike, n. 375–350 eaa.
Tiedosto:Maenads Eros Louvre M70.jpg|Hydria, n. 375–350 eaa.
Tiedosto:Dionysos Ploutos BM F68.jpg|Dionysos ja Plutos. Krateeri, Pourtalès-maalari, n. 370–360 eaa.
Tiedosto:Getty Villa - Storage jar with the Judgment of Paris (detail) - inv. 83.AE.10.jpg|Pariksen tuomio. Pelike, Hääkulkuemaalari n. 360 eaa.
Tiedosto:Kerch style double pyxis Antikensammlung Berlin V.I. 3373 (1).jpg|Pyksis, n. 360–350 eaa.
Tiedosto:Walters-Dresden Painter Red-figured amphora from Cumae Group 01.jpg|Amfora, n. 350–325 eaa.


## Lähteet

## Aiheesta muualla
Eteläitalialainen keramiikka

**Eteläitalialainen keramiikka** (*eteläitalialaiset vaasit*) viittaa antiikin kreikkalaiseen keramiikkaan, jota tuotettiin Suur-Kreikan ja Sisilian kreikkalaisissa siirtokunnissa sekä niiden ympäristössä klassiselta kaudelta noin vuodesta 430 eaa. lähtien.

## Historia

Eteläitalialainen keramiikka sai alkunsa, kun attikalaisia vaasimaalareita siirtyi Etelä-Italian Suur-Kreikkaan ruttotaudin vaivattua Ateenaa peloponnesolaissodan alussa vuonna 430 eaa. Näin attikalaisen keramiikan perinne siirtyi Suur-Kreikkaan, joka tuli tämän jälkeen omavaraiseksi keramiikan suhteen oltuaan aiemmin riippuvainen attikaisesta tuonnista. Eteläitalialaista keramiikkaa tuotettiin 300-luvun eaa. lopulle saakka.

## Paikallismuodot

Merkittävimmät eteläitalialaiset paikalliskeramiikat olivat:

* Apulialainen keramiikka (Taras ja sen ympäristö)
* Campanialainen keramiikka (Capua, Kyme eli Cumae, Poseidonia eli Paestum)
* Lukanialainen keramiikka (Metapontion ja sen ympäristö)

## Keramiikka

Eteläitalialainen keramiikka oli punakuviokeramiikkaa. Vaasit olivat aikaisempiin muotoihin nähden hyvin koristeellisia. Hyvä esimerkki on apulialaisen keramiikan Gnathia-tyyli. Kuva-aiheet esittivät erityisesti mytologiaa, teatteria sekä paikallisia tapoja.


Tiedosto:Darius vase Napoli Museum without background.jpg|Dareios-vaasi, apulialainen voluutti&shy;krateeri, n. 340–320 eaa.
Tiedosto:Pelike fawn BM F315.jpg|Apulialainen pelike, n. 320–310 eaa.
Tiedosto:Medeia child Louvre_K300.jpg|Campanialainen kaula-amfora, n. 330 eaa.
Tiedosto:Sacrifice Louvre_K5.jpg|Campanialainen kello&shy;krateeri, n. 330–320 eaa.
Tiedosto:Hermes Herse Louvre G494.jpg|Lukanialainen kello&shy;krateeri, n. 390–380 eaa.
Tiedosto:Orestes Elektra Hermes Louvre K544.jpg|Lukanialainen pelike, n. 380–370 eaa.


## Lähteet

## Kirjallisuutta

* 

## Aiheesta muualla
Xiaomi Redmi 8A

**Xiaomi Redmi 8A** on Xiaomin syyskuussa 2019 julkaisema matkapuhelin.
## Tekniset tiedot
Puhelimessa on 12 megapikselin takakamera f/1.8-valotusaukolla. Puhelimessa on flash- ja keskusmuistia seuraavasti: on versio, jossa on 32 gigatavua flash-muistia ja 2 gigatavua RAM-muistia. Toisessa versiossa tallennustilaa on yhtä paljon mutta RAM:ia on 3 GB. Viimeisessä versiossa keskusmuistia on 64 GB ja RAM-muistia 4 GB. Akku on suuri 5 000 milliampeeritunnin Li-Po-akku. Näyttö on 6,22 tuuman, joka käyttää Gorilla Glass 5:ttä. IPS-näytön tarkkuus on 720 × 1 520 pikseliä. Puhelimessa on FM-radio.
## Lähteet
Six-tekniikka

**Six-tekniikka** on eräs antiikin kreikkalaisessa mustakuviokeramiikassa käytetty maalaustekniikka. Siinä tumman rautaoksidipitoisen savilietteen, jota käytettiin maalauskoristelun mustien hahmojen tekoon, päälle maalattiin valkoisella tai punaisella. Tämän jälkeen yksityiskohdat uurrettiin maalauspintaan niin, että tumma tausta tuli näiltä osin jälleen näkyviin.

## Historia

Six-tekniikkaa käytettiin 500- ja 400-luvuilla eaa. Sen kehitti mahdollisesti Nikosthenes 500-luvun eaa. loppupuolella. Sitä käytettiin attikalaisessa keramiikassa kyseisen vuosisadan lopulla ja 400-luvun eaa. alussa, ja etruskilaisessa keramiikassa vielä myöhemminkin 400-luvulla eaa. Tekniikan nykyinen nimi on peräisin Jan Sixistä, joka tutki sitä ensimmäisenä 1800-luvun lopulla.

### Maalareita

* Diosfos-maalari
* Nikosthenes-maalari
* Psiaks

## Esimerkkejä


Tiedosto:Kaineus Kentauros Louvre CA2494 n2.jpg|Lekyytti, n. 500–490 eaa.
Tiedosto:Kaineus Kentauros Louvre CA2494 n1.jpg|Kaineus ja kentauri. Yksityiskohta edellisestä.
Tiedosto:Iris Louvre L43.jpg|Lekyytti, n. 500–490 eaa.
Tiedosto:Iris Louvre L43 n2.jpg|Iris. Yksityiskohta edellisestä.
Tiedosto:2014-01-26 Symposium Tableware with erotic motif F 2241 Altes Museum anagoria.JPG|Lekyytti.


## Lähteet

## Aiheesta muualla
Vaasi

**Vaasi** (< , ’astia’, ’kulho’; ) on erityisesti antiikin ajan keramiikan tutkimuksessa erilaisista astioista käytetty yleisnimitys. Vaaseja valmistettiin paitsi savesta eli keraamisina myös muun muassa kivestä, metallista ja lasista.

## Katso myös

* Antiikin Kreikan keramiikka
** Luettelo kreikkalaisten vaasien muodoista
* *[[Corpus vasorum antiquorum]]*, kokoomateos antiikin vaaseista

## Lähteet
Gnathia-tyyli

**Gnathia-tyyli** (*Gnathia-keramiikka*) on antiikin aikainen eteläitalialaiseen keramiikkaan luetun apulialaisen keramiikan tyyli. Se on saanut nimensä Egnatian eli Gnathian kaupungista Apuliassa eteläisessä Italiassa.

## Historia

Gnathia-tyylin keramiikkaa valmistettiin myöhäisellä klassisella ja varhaisella hellenistisellä kaudella alkaen noin 370–350 ja päättyen noin 270–250 eaa. Sen huippukautta oli noin aika 330–320 eaa. Keramiikan valmistamisen keskus oli alun perin mahdollisesti Taraksessa. Myöhemmin tyylin keramiikkaa valmistettiin myös muualla Suur-Kreikassa ja Apuliassa Gnathia mukaan lukien sekä Etruriassa, Latiumissa ja Campaniassa. Sitä vietiin muun muassa Aleksandriaan ja Hispaniaan. Gnathian kaupungin nimen tyyli on saanut siitä, että sitä edustanutta keramiikka on löydetty paljon kaupungin hautausmailta.

### Maalareita

Gnathia-tyylin vaasimaalareita olivat muun muassa:

* Dunedin-maalari
* Konnakis-maalari
* Ruusumaalari
* Toledo-maalari

## Keramiikka

Gnathia-tyylissä vaasien pohjavärinä on lasitettu musta. Sen päälle on maalattu koristeaiheita valkoisella, keltaisella ja punaisella. Koristeaiheet liittyvät yleensä Dionysokseen, ja niihin lukeutuvat muun muassa viini-, hedelmä- ja lehtiköynnökset sekä teatterinaamiot ja soittimet. Osa vaasin jalasta on usein jätetty alkuperäisen terrakotan väriseksi.


Tiedosto:Eros chasing a fawn, pelike, South Italian, Gnathia, c. 360-300 BC, terracotta - Blanton Museum of Art - Austin, Texas - DSC07621.jpg|Pelike, n. 360–300 eaa.
Tiedosto:Bell-krater hare BM F547.jpg|Kellokrateeri, n. 330 eaa.
Tiedosto:Volute-krater woman BM GR1985.10-9.1.jpg|Voluuttikrateeri, n. 330–320 eaa.
Tiedosto:Epichysis Louvre ED859.jpg|Epikhysis, n. 325–300 eaa.
Tiedosto:Apulia, kantharos, 320-300 ac ca.jpg|Kantharos, n. 320–300 eaa.
Tiedosto:British Museum Room 20a Gnathian pelike Bird Dunedin Group 19022019 6724.jpg|Pelike, n. 320–310 eaa.
Tiedosto:Greek Antiquities in the Museum August Kestner 339.JPG|Situla, n. 300 eaa.


## Lähteet

## Aiheesta muualla
Samsung Galaxy A51

**Samsung Galaxy A51** on Samsungin joulukuussa 2019 julkaisema älypuhelin. Siitä on olemassa 5G-verkkoja tukeva Samsung Galaxy A51 5G -versio. Galaxy A51:ssä on 6,5 tuuman näyttö ja kahdeksanydinprosessori. Tallennustilaa on joko 64 tai 128 gigatavua ja keskusmuistia neljä tai kuusi gigatavua. Laitteessa on neljä takakameraa. Värikameran tarkkuus on 48, laajakulmakameran 12, makrokameran viisi ja syvyyskameran viisi megapikseliä. Etukameran tarkkuus on 32 megapikseliä. Puhelimessa on näytönalainen sormenjälkitunnistin, ja akun kapasiteetti on 4&nbsp;000 milliampeerituntia. Puhelimen käyttöjärjestelmä on Android 10.0 Q.

## Lähteet
Kfar Blum

**Kfar Blum** () on kibbutsi Israelin Pohjoisella hallintoalueella. Sen asukasluku oli vuoden 2018 lopussa 771 ja nimensä se on saanut Leon Blumin mukaan.

## Maantiede

Kfar Blum sijaitsee Israelin pohjoisosassa Hulanlaaksossa.

## Historia
Kfar Blumin kibbutsi perustettiin vuonna 1943. Perustamisen taustalla toimi yhdysvaltalainen työväen sionistinen järjestö American Nationaler Arbeter Farband ja paikka sai nimensä ranskanjuutalaisen sosialistipoliitikko Leon Blumin mukaan. Sen ensimmäiset asukkaat olivat siirtolaisia Englannista ja Baltian maista.

## Talous
Kibbutsin asukkaat harjoittavat maataloutta kasvattaen esimerkiksi viljaa, hedelmiä, siipikarjaa ja nautakarjaa. Kibbutsilla on myös jonkin verran teollisuutta ja matkailua. Paikalla on esimerkiksi vierasmaja ja kajakointikeskus.

## Väestö
Kfar Blumin asukasluku oli vuoden 2018 lopussa 771. Vuonna 2002 vastaava lukema oli 527.

## Lähteet

## Aiheesta muualla
Nahalal

**Nahalal** () on mošav Israelin Pohjoisella hallintoalueella. Sen asukasluku oli vuoden 2018 lopussa 895.

## Maantiede
Nahalal sijaitsee Jisreelin tasangon länsiosassa Israelin pohjoisosassa.

## Historia

Nahalal mainitaan paikannimenä Raamatussa esimerkiksi Joosuan kirjassa. Raamatullisen Nahalalin nykyistä sijaintia ei kuitenkaan tunneta. Nykyinen Nahalalin mošav perustettiin vasta vuonna 1921. Ensimmäiset 80 paikalle muuttanutta perhettä saivat 25 eekkeriä maata perhettä kohden. Samalle paikalle olivat aikaisemmin yrittäneet rakentaa asuntoja esimerkiksi arabit, mutta huomattava hankkeet estänyt ongelma alueella oli malaria. Malariasta päästiin kuitenkin eroon kuivattamalla paikalliset suot. Maatalous laajeni, kun alueelle porattiin kaivoja ja se liitettiin alueellisen vesiverkkoon 1930-luvulla. Vuonna 1929 paikalla aloitti puolestaan toimintansa maatalouskoulu.

Nahalalin asemakaavan suunnitteli arkkitehti Richard Kauffman ja monet myöhemmät ennen vuotta 1948 rakennetut mošavat noudattelivat samaa esimerkkiä. Asemakaava perustuu ympyröihin. Keskimmäisen ympyrän sisällä ovat julkiset rakennukset, kuten koulu, hallinnolliset rakennukset ja varastot. Seuraavan ulkoympyrän sisällä ovat kotitalot ja sitä seuraavalla maatalousrakennukset. Niitä seuraa vielä laajempi ympyrä, jolla sijaitsevat pellot ja puutarhat. Nahalal ja Degania ovat olleet Israelin aielistalla Unescon maailmanperintöluetteloon vuodesta 2000.

## Talous
Mošavan asukkaat harjoittavat maataloutta. Paikalla kasvatetaan esimerkiksi maitokarjaa, siipikarjaa, hedelmäpuita, viljaa ja kukkia.

## Väestö
Nahalalin asukasluku oli vuoden 2018 lopussa 895. Vuonna 2002 vastaava lukema oli 925 ja vuonna 1969 1&nbsp;020.

## Lähteet

## Aiheesta muualla
Miki (Hyōgo)

**Miki** () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin kaakkoisosassa Kakojoen sivujoen Minōn varrella. Kaakossa se rajautuu Kōben suurkaupunkiin. Suurin osa kaupungin pinta-alasta on tasankoa tai kukkulaa. Mikissä on 77&nbsp;151 asukasta (tammikuussa 2020) ja sen pinta-ala on 176,51 neliökilometriä.

Keskiajalla Miki kehittyi linnanaluskaupunkina Bessho-klaanin hallinnassa. Kaupungin linna tuhoutui Toyotomi Hideyoshin hyökkäyksessä vuonna 1580. Myöhemmin Edo-kaudella kaupunki tunnettiin etenkin metallisten puusepäntyökalujen valmistuksesta, ja siellä on edelleenkin paljon metallisten työvälineiden tuotantoa. Kaupunkiin kuuluvilla maaseutualueilla viljellään riisiä – erityisesti sakentuotannon tarpeisiin – sekä vihanneksia ja hedelmiä. Kaupunkioikeudet Mikille myönnettiin vuonna 1954, kun silloiseen Mikin maaseutukaupunkiin liitettiin kolme kyläkuntaa. Kaupunki laajeni viimeksi vuonna 2005, kun siihen yhdistettiin Yokawan maaseutukaupunki. Mikistä Kōbeen johtavan rautatielinjan varrelle on rakennettu suuria lähiöitä 1960-luvulta lähtien. Niiden myötä kaupunkiin on sijoittunut myös golfkenttiä.

Mikin rakennettuun kulttuuriperintöön kuuluvat useat vanhat temppelit ja pyhäköt, joista Gaya-in lienee perustettu 600-luvun lopulla. Muita merkillepantavia rakennuksia ovat esimerkiksi Tōkō-ji ja Amatsu-jinja. Kaupungissa on säilynyt myös vanhoja metalliseppien kaupunkitaloja ja siellä toimii metallityön historiaa esittelevä museo. Mikiä palvelee Kōbe-rautateiden Ao-linja. Kaupungissa aiemmin kulkenut Miki-rautatie lakkautettiin vuonna 2008.

## Kuvia

Tiedosto:三木市本町二丁目 ひめじ道 Honmachi2-Miki DSCF8156.jpg|Honmachin kaupunkikuvaa
Tiedosto:Omiya-hachimangu Miki Hyogo16n4272.jpg|Ōmiya Hachiman-gū
Tiedosto:121007 Miki Autumn Harvest Festival Miki Hyogo pref Japan03s5.jpg|Ōmiya Hachiman-gūn festivaali
Tiedosto:Miki city center area Aerial photograph.1985.jpg|Mikin keskusta ilmakuvassa vuonna 1985
Tiedosto:Miki Station (Kobe Electric Railway) Sep 2017 5.jpg|Mikin rautatieasema


## Lähteet

## Aiheesta muualla

* Kaupungin internetsivut
Audi RS3

**Audi RS3** on Audin valmistama alemman keskiluokan automalli, joka on kaikkein suorituskykyisin versio Audi A3 -mallisarjasta. Se sijoittuu mallistossa S3:n yläpuolelle.

## Audi RS3 Typ 8PA (2011–2012)

Toisen sukupolven A3:een perustuva Audi RS3 esiteltiin Geneven autonäyttelyssä maaliskuussa 2011. Se oli saatavana ainoastaan viisiovisena hatchbackina.

Moottorina oli viisisylinterinen turboahdettu 2,5-litrainen bensiinimoottori teholtaan 340 hevosvoimaa. Voimansiirtona oli seitsemänportainen kaksoiskytkinvaihteisto ja vetotapana neliveto. 

## Audi RS3 Typ 8VA (2015–2020)

Kolmannen sukupolven A3:een perustuva Audi RS3 esiteltiin viisiovisena hatchbackina Geneven autonäyttelyssä maaliskuussa 2015. Pariisin autonäyttelyssä lokakuussa 2016 esiteltiin myös neliovinen sedan.

Moottorina oli viisisylinterinen turboahdettu 2,5-litrainen bensiinimoottori. Voimansiirtona oli seitsemänportainen kaksoiskytkinvaihteisto ja vetotapana neliveto.

Geneven autonäyttelyssä maaliskuussa 2017 esiteltiin kasvojenkohotuksen kokenut RS3. Uudistuksen yhteydessä moottorin teho nousi 400 hevosvoimaan. 

## Audi RS3 Typ 8YA (2021–)

Neljännen sukupolven A3:een perustuva Audi RS3 esiteltiin heinäkuussa 2021. Korimalleina ovat edellismallin tavoin viisiovinen hatchback ja neliovinen sedan. 

Moottorina on viisisylinterinen turboahdettu 2,5-litrainen bensiinimoottori teholtaan 400 hevosvoimaa. Voimansiirtona on seitsemänportainen kaksoiskytkinvaihteisto ja vetotapana neliveto. 

## Lähteet

## Aiheesta muualla
Thomas Keating

**Thomas Keating** (7. maaliskuuta 1923 New York – 25. lokakuuta 2018 Spencer) oli yhdysvaltalainen trappistimunkki ja pappi, joka oli yksi sydänrukouksena tunnetun nykyaikaisen kontemplatiivisen rukouksen menetelmän pääkehittäjistä.

Keating kehitti sydänrukouksen kahden munkkitoverinsa kanssa kristillisen kontemplatiivisen perinteen nykyaikaiseksi muodoksi 1970-luvun puolivälissä. Se sai vaikutteita 1300-luvun jälkipuoliskolta peräisin olevasta hengellisestä klassikkoteoksesta *[[Tietämättömyyden pilvi]]*.

## Bibliografia
### Suomennetut teokset
*
*

## Lähteet
Miki

**Miki** voi tarkoittaa:

## Maantiede
* Miki, Japanin kaupunki Hyōgon prefektuurissa
* Miki, Japanin maaseutukaupunki Kagawan prefektuurissa
* Miki, Azerbaidžanin kunta Astaran piirissä

## Henkilöitä

* Miki, miehen, Japanissa naisen etunimi
* Miki, sukunimenä:
** Minoru Miki (1930–2011), japanilainen säveltäjä
** Paulo Miki (1562–1597), japanilainen jesuiitta ja pyhimys
** Takeo Miki (1907–1998), japanilainen poliitikko, pääministeri 1974–1976

### Kuvitteellisia henkilöitä
* Miki Kajander, televisiosarjassa Salatut elämät

## Kulttuuri
* *[[Miki Falls]]*, yhdysvaltalainen manga-sarjakuva
* *[[Kapteeni Miki]]*, italialainen villin lännen sarjakuva
* *[[Miki (animaatiosarja)|Miki]]*, tanskalainen animaatiosarja

## Muita merkityksiä

* MiKi, *Mikkelin Kissat*, mikkeliläinen jalkapalloseura.
Etelä-Karjalan liitto

**Etelä-Karjalan liitto** on yksi Suomen kahdeksastatoista maakunnan liitosta. Hallinnollisesti se on lakisääteinen, maakunnan kuntien muodostama kuntayhtymä, joka aluekehitysviranomaisena vastaa Etelä-Karjalan yleisestä kehittämisestä ja maakuntakaavoituksesta. 

Etelä-Karjalan liiton toiminnasta ja taloudesta päättää jäsenkuntien valitsema Etelä-Karjalan maakuntavaltuusto. Liiton operatiivista toimintaa on johtanut syyskuusta 2020 lähtien maakuntajohtaja Satu Sikanen. Hänen edeltäjänsä oli Matti Viialainen. Maakuntaliiton toimitila sijaitsee Lappeenrannassa Maakuntagalleriaksi kutsutussa rakennuksessa (Kauppakatu 40 D). 

Etelä-Karjalan liitto perustettiin vuonna 1990. Liiton toiminta käynnistyi huhtikuussa 1991. Maakuntaliittoa edelsi 1960-luvun puolivälissä perustettu Etelä-Karjalan seutukaavaliitto, joka lopetti toimintansa toukokuussa 1991.

## Lähteet
Keisariahven

**Keisariahven** eli **keisarimalawiahven** (*Aulonocara nyassae*) on kirjoahventen (Cichlidae) heimoon ja afrikankirjoahventen (Pseudocrenilabrinae) heimoon kuuluva trooppisissa ja makeissa vesissä elävä kalalaji, joka soveltuu hyvin akvaariokalaksi.

Keisariahvenen maksimipituus on 8 senttimetriä. Akvaario-olosuhteissa se on tavallisesti noin 15 senttimetrin mittainen. Keisariahven on väritykseltään sinertävä, ja siinä on tummempia kuvioita. Koiraat ovat yleensä naaraita värikkäämpiä.

Keisariahventa tavataan kotoperäisenä Njassajärvessä, missä sitä on ainoastaan yli 15 metrin syvyydessä vedenpinnasta. Se elää hiekkapohjalla kivien ympäristössä.

Keisariahven käyttää ravinnokseen pohjalla eläviä selkärangattomia.

## Lähteet
Utahinpreeriakoira

**Utahinpreeriakoira** (*Cynomys parvidens*) on oravien (Sciuridae) heimoon ja preeriakoirien (*Cynomys*) sukuun kuuluva jyrsijälaji. Sen kuvasi tieteelle ensimmäisen kerran Joel Asaph Allen vuonna 1905.

## Koko ja ulkonäkö

Utahinpreeriakoira on melko pienikokoinen verrattuna sukunsa muihin lajeihin. Täysikasvuisena se on noin 27–30 senttimetrin mittainen ja painaa noin 1 kilogramman. Turkki on kellertävänruskea ja hiekanvaalea. Vatsapuoli ja häntä ovat valkoiset ja hännän yläosa kellanruskea. Kuono on vaalea ja mustien täplien peittämä.

## Levinneisyys ja elinympäristö
Utahinpreeriakoiraa tavataan Utahin osavaltiosta Yhdysvalloista. Siitä on tehty havaintoja myös muualta Yhdysvalloista. Utahinpreeriakoiran elinympäristöt ovat preeriat. Kansainvälinen luonnonsuojeluliitto IUCN luokittelee utahinpreeriakoiran erittäin uhanalaiseksi lajiksi kantojen vähenemisen vuoksi.

## Ravinto ja elintavat
Utahinpreeriakoira käyttää ravinnokseen pääasiassa heiniä ja ruohoja, joskus myös hyönteisiä, kuten heinäsirkkoja ja kovakuoriaisia. Utahinpreeriakoira ei kerää koloihinsa ruokaa varastoon, koska se vaipuu talveksi horrokseen ja käyttää horroksen aikana kesän aikana elimistöön kertynyttä rasvaa. Utahinpreeriakoira suosii preeriaa reunustavia pensaikkoja. Laji elää maakoloissa yhdyskuntina, joiden lukumäärä vaihtelee huomattavasti. Samaan yhdyskuntaan kuuluu yleensä muutama yksilö, mutta joskus niitä saattaa olla yhdessä yhdyskunnassa jopa yli 70.

## Lähteet

## Aiheesta muualla
Mielenosoitukset tammikuussa 2020 Iranissa

**Iranin protestit tammikuussa 2020** olivat iranilaisten mielenosoituksia Iranin hallitusta vastaan. Ne alkoivat sen jälkeen, kun kävi selväksi, että Iranin vallankumouskaarti oli ampunut alas ukrainalaisen lentokoneen ja Iranin hallitus oli peitellyt asiaa kolme päivää.

## Lähteet

## Aiheesta muualla
Juraj Kukura

**Juraj Kukura** (s. 15. maaliskuuta 1947 Prešov) on slovakialainen näyttelijä. Hän on näytellyt muun muassa televisiosarjassa *[[Traffik]]*. Kukuralle myönnettiin vuonna 2004 DOSKY-palkinto.

## Lähteet

## Aiheesta muualla